Case ID: 1182432
Sentence 90: Yükləmə limanında, liman xərcləri "Yükgöndərən" tərəfindən ödənilir, Fereydunkənar limanında dərinliyin 4,2 m olmasını nəzərə alaraq, yükün miqdarı 3200 t yuxarı olmamalıdır (4.1), Yüklərin daşınması üçün bu Müqavilənin 4.1-ci bəndində göstərilmiş daşıma haqqı “Yükgöndərən" tərəfindən “Daşıyıcıya" bu Müqavilənin qüvvəyə minməsindən sonra, lakin yükün gəmiyə yüklənməsindən əvvəl ödənilməlidir, əks təqdirdə gəmi yükdaşımaya təqdim edilmir (4.2), Müqavilənin icrası ilə əlaqədar bütün ödənişlər “Daşıyıcı”nın təqdim etdiyi hesab-fakturaya əsasən təqdim olunma tarixindən 2 (iki) gün müddətində “Yükgöndərən" tərəfindən “Daşıyıcı”nın bank hesabına köçürülür (4.3), Təqdim olunan hesab-fakturalar ödənilmədikdə “Daşıyıcı" həmin hesab fakturanın “Daşıyıcı" tərəfindən alınmasından sonrakı 2 (iki) günün başa çatmasından sonra yazılı bildiriş təqdim etməklə müqavilənin icrasından imtina etmək hüququna malikdir və həmin ana qədər bu şərtin “Yükgöndərən" tərəfindən pozulması nəticəsində dəymiş ziyanın ödənilməsini tələb edə bilər (4.4).